**საქართველოს ფინანსთა მინისტრის**

**ბრძანება N220**

**2005 წლის 5 აპრილი ქ. თბილისი**

**დაქირავებულისათვის გადახდილი სამივლინებო ხარჯების ნორმების განსაზღვრის შესახებ**

საქართველოს საგადასახადო კოდექსის მე-2 მუხლის მე-3 ნაწილისა და 101-ე მუხლის მე-3 ნაწილის შესაბამისად, **ვბრძანებ:** *(8.02.2011 N 51)*

1. სამსახურებრივი დავალების შესასრულებლად დამქირავებლის ბრძანებით მუდმივი სამუშაო ადგილის ფარგლებს გარეთ – ქვეყნის შიგნით დაქირავებულის მივლინებისას:

ა) სამსახურებრივი მივლინების სადღეღამისო ხარჯების ნორმა განისაზღვროს 15 ლარის ოდენობით, რომელიც გაიანგარიშება მივლინებაში ფაქტობრივად ყოფნის დღეების მიხედვით, დასვენებისა და სადღესასწაულო, აგრეთვე მივლინებაში გამგზავრებისა და მივლინებიდან დაბრუნების დღეების გამოურიცხავად, ხოლო 30 კმ-მდე მანძილზე მივლინებისას, როდესაც შესაძლებელია სამუშაო (საცხოვრებელ) ადგილზე იმავე დღეს დაბრუნება, ანაზღაურდეს მხოლოდ მგზავრობის ხარჯები; *(8.02.2011 N 51)*

ბ) მგზავრობისა და ბინის დაქირავების ხარჯების ნორმები განისაზღვრება ფაქტობრივად გაწეული ხარჯების მიხედვით დამადასტურებელი საბუთების წარმოდგენის საფუძველზე.

2. სამსახურებრივი დავალების შესასრულებლად დამქირავებლის ბრძანებით დაქირავებულის ქვეყნის ფარგლებს გარეთ მივლინებისას:

ა) სამსახურებრივი მივლინების სადღეღამისო და ბინის დაქირავების ხარჯების ნორმები განისაზღვროს თანახმად დანართი N1-ისა, რომლებიც გაიანგარიშება მივლინებაში ფაქტობრივად ყოფნის დღეების მიხედვით, დასვენების და სადღესასწაულო დღეების გამოურიცხავად;

 ბ) მგზავრობის ხარჯები ანაზღაურდება შესაბამის მიმართულებაზე არსებული მგზავრობის ღირებულების გათვალისწინებით, მაგრამ არაუმეტეს ეკონომკლასის (ან მისი შესაბამისი კლასის) ბილეთის ღირებულებისა. *(27.06.2008 N 560)*

3. დაქირავებულის ქვეყნის ფარგლებს გარეთ გრძელვადიანი (30 დღეზე მეტი ვადით) სამსახურებრივი მივლინებისას პირველი 30 დღის განმავლობაში სადღეღამისო ხარჯების ნორმები განისაზღვროს დანართი N1-ის მიხედვით მოკლევადიანი (30 დღემდე ვადით) მივლინებისათვის დადგენილი ნორმებით, ხოლო 30 დღის შემდეგ ამავე დანართით განსაზღვრულ საზღვარგარეთ საქართველოს დაწესებულებათა მუშაკებისათვის მოკლევადიანი მივლინებისას იმ სახელმწიფოს შიგნით, სადაც ეს დაწესებულება მდებარეობს.

4. თუ დაქირავებულის მივლინებას ქვეყნის ფარგლებს გარეთ მიმღები მხარე უზრუნველყოფს მხოლოდ კვების ხარჯებით, მაშინ მისი სადღეღამისო ხარჯების ნორმა განისაზღვროს დანართი N1-ში გათვალისწინებული სადღეღამისო ნორმის 30 პროცენტის ოდენობით.

41. ამოღებულია *(29.12.2008 N 956)*

42. ამოღებულია *(29.12.2008 N 956)*

43. ამოღებულია *(29.12.2008 N 956)*

44. სამშვიდობო და სხვა სახის ოპერაციების განსახორციელებლად საქართველოს თავდაცვის სამინისტროს სამხედრო მოსამსახურეთა და სამოქალაქო პერსონალის სტატუსით წარგზავნილ პირთა სამივლინებო ზღვრული ყოველთვიური ნორმები განისაზღვროს “სამშვიდობო და სხვა სახის ოპერაციების განსახორციელებლად საქართველოს თავდაცვის სამინისტროს სამხედრო მოსამსახურეთა და სამოქალაქო პერსონალის სტატუსით წარგზავნილ პირთა სამივლინებო ზღვრული ყოველთვიური ნორმებისა და სხვა სოციალური პირობების განსაზღვრის შესახებ” საქართველოს პრეზიდენტის 2010 წლის 11 აგვისტოს N635 ბრძანებულების შესაბამისად. *(20.08.2010 N 657)*

45. საქართველოს პარლამენტის წევრებისა და პარლამენტის აპარატის თანამშრომლების ქვეყნის ფარგლებს გარეთ სამსახურებრივი მივლინებისას სადღეღამისო ნორმის დანამატი განისაზღვროს დანართი 3-ის შესაბამისად. *(10.03.2006 N177)*

შენიშვნა: ამოღებულია *(27.06.2008 N 560)*

46. საქართველოს უზენაესი სასამართლოს თავმჯდომარის, საქართველოს უზენაესი სასამართლოს თავმჯდომარის პირველი მოადგილისა და მოადგილის, საქართველოს უზენაესი სასამართლოს წევრის, სააპელაციო სასამართლოს თავმჯდომარისა და მისი მოადგილის, რაიონული (საქალაქო) სასამართლოს თავმჯდომარის, საერთო სასამართლოს მოსამართლის, საქართველოს იუსტიციის უმაღლეს საბჭოში საქართველოს პრეზიდენტის წარმომადგენლისათვის სამსახურებრივი მივლინების ხარჯების ნორმები განისაზღვროს საქართველოს იუსტიციის უმაღლესი საბჭოს მიერ დადგენილი წესის შესაბამისად. *(18.04.2012 N 119)*

47. საქართველოს საკონსტიტუციო სასამართლოს თავმჯდომარის, საქართველოს საკონსტიტუციო სასამართლოს თავმჯდომარის მოადგილის, საქართველოს საკონსტიტუციო სასამართლოს წევრის ქვეყნის ფარგლებს გარეთ სამსახურებრივი მივლინებისას სადღეღამისო ნორმის დანამატი განისაზღვროს N5 დანართის შესაბამისად. *(18.10.2007 N 1156)*

48. საზღვარგარეთ საქართველოს დიპლომატიურ წარმომადგენლობებსა და საკონსულო დაწესებულებებში როტაციის წესით სამუშაოდ მივლინებულ პირთა გრძელვადიანი სამუშაო მივლინების ანაზღაურების ნორმები განისაზღვროს საქართველოს საგარეო საქმეთა მინისტრის მიერ დადგენილი წესის შესაბამისად. *(27.06.2008 N 560)*

49. ამ ბრძანების მიზნებისათვის, «მოსამსახურეთათვის სამსახურებრივი მივლინების ხარჯების ანაზღაურების შესახებ» საქართველოს პრეზიდენტის 2005 წლის 20 აპრილისN231 ბრძანებულებაში ცვლილებებისა და დამატებების შეტანის თაობაზე» საქართველოს პრეზიდენტის 2008 წლის 28 იანვრისN35 ბრძანებულების ამოქმედებიდან, საჯარო მოსამსახურეთა სამივლინებო ხარჯების ნორმები განისაზღვროს «მოსამსახურეთათვის სამსახურებრივი მივლინების ხარჯების ანაზღაურების შესახებ» საქართველოს პრეზიდენტის 2005 წლის 20 აპრილისN231 ბრძანებულების შესაბამისად. *(29.12.2008 N 956)*

5. ბრძანება ამოქმედდეს გამოქვეყნებისთანავე.

 ***ვ. ჩეჩელაშვილი***

დანართი N1 *(27.06.2008 N 560)*

**ქვეყნის ფარგლებს გარეთ მოკლევადიანი მივლინების დროს დაქირავებულისათვის სადღეღამისო ხარჯებისათვის და საცხოვრებელი ფართის დაქირავების ხარჯების ანაზღაურების ნორმები**

|  |  |  |  |
| --- | --- | --- | --- |
|  |   | **სადღეღამისო ხარჯების ნორმები** |  |
| **ქვეყნის დასახელება** | **უცხოური ვალუტის დასახელება** | **მოკლევადიანი მივლინებისას** | **საზღვარგარეთ საქ. დაწესებულების მოსამსახურეთათვის მოკლევადიანი მივლინებისას იმ სახელმწიფოს შიგნით, სადაც მდებარეობს ეს დაწესებულება** | **დღეღამეში ბინის დაქირავების ხარჯების ანაზღაურების ნორმა** |
|  |  |  |  |  |
| **1** | **2** | **3** | **4** | **5** |
| ავსტრალია | ავსტრალიური დოლარი | 43 | 30 | 135 |
| ავსტრია | ევრო | 49 | 35 | 89 |
| ავღანეთი | აშშ დოლარი | 30 | 21 | 75 |
| აზერბაიჯანი | აშშ დოლარი | 35 | 25 | 125 ბაქოში,60 დანარჩენ ტერიტორიაზე |
| ალბანეთი | აშშ დოლარი | 48 | 34 | 120 |
| ალჟირი | აშშ დოლარი | 41 | 29 | 45 |
| ამერიკის შეერთებული შტატები | აშშ დოლარი | 60 | 43 | 235 ნიუ-იორკში,180 დანარჩენ ტერიტორიაზე |
| ანგოლა | აშშ დოლარი | 44 | 31 | 70 |
| ანდორა | შვეიცარული ფრანკი | 66 | - | 109 |
| ანტიგუა და ბარბუდა | აშშ დოლარი | 34 | - | 80 |
| არაბეთის გაერთიანებული საემიროები | აშშ დოლარი | 33 | 23 | 159 |
| არგენტინა | აშშ დოლარი | 35 | 25 | 115 |
| ახალი ზელანდია | აშშ დოლარი | 40 | 28 | 120 |
| ბანგლადეში | ევრო | 34 | 24 | 63 |
| ბარბადოსი | აშშ დოლარი | 31 | - | 132 |
| ბახრეინი | აშშ დოლარი | 31 | - | 161 |
| ბაჰამის კუნძულები | აშშ დოლარი | 32 | - | 165 |
| ბელარუსი | აშშ დოლარი | 35 | 25 | 112 მინსკში,76 დანარჩენ ტერიტორიაზე |
| ბელგია | ევრო | 38 | 27 | 165 |
| ბელიზი | აშშ დოლარი | 31 | - | 85 |
| ბენინი | ევრო | 36 | 25 | 110 |
| ბერმუდის კუნძულები | აშშ დოლარი | 37 | - | 112 |
| ბოლივია | აშშ დოლარი | 30 | 21 | 50 |
| ბოსნია და ჰერცოგოვინა | აშშ დოლარი | 44 | 31 | 79 |
| ბოტსვანა | აშშ დოლარი | 37 | 26 | 118 |
| ბრაზილია | შვეიცარული ფრანკი | 54 | 38 | 320 |
| ბრუნეი | აშშ დოლარი | 31 | - | 140 |
| ბულგარეთი | აშშ დოლარი | 41 | 29 | 96 |
| ბურკინა ფასო | ევრო | 36 | 25 | 65 |
| გაბონი | ევრო | 35 | 25 | 95 |
| გაიანა | აშშ დოლარი | 35 | 25 | 159 |
| გამბია | ევრო | 28 | 19 | 72 |
| განა | აშშ დოლარი | 36 | 25 | 64 |
| გერმანია | ევრო | 57 | 40 | 153 |
| გვატემალა | აშშ დოლარი | 31 | 22 | 98 |
| გვინეა | აშშ დოლარი | 43 | 30 | 155 |
| გვინეა ბისაუ | აშშ დოლარი | 36 | 25 | 67 |
| გიბრალტარი | აშშ დოლარი | 32 | - | 64 |
| გრენადა | აშშ დოლარი | 32 | - | 148 |
| დანია | დანიური კრონა | 258 | 181 | 1070 |
| დიდი ბრიტანეთი | ინგლისური გირვანქა სტერლინგი | 27 | 19 | 135 ლონდონში,100 დანარჩენ ტერიტორიაზე |
| დომინიკის რესპუბლიკა | აშშ დოლარი | 31 | - | 40 |
| ეგვიპტე | აშშ დოლარი | 32 | 22 | 105 |
| ეთიოპია | ევრო | 43 | 31 | 51 |
| ეკვადორი | აშშ დოლარი | 26 | 18 | 155 |
| ეკვატორიალური გვინეა | აშშ დოლარი | 35 | 25 | 82 |
| ერაყი | აშშ დოლარი | 30 | 21 | 70 |
| ესპანეთი | ევრო | 45 | 31 | 134 |
| ესტონეთი | აშშ დოლარი | 35 | 30 | 120 ტალინში, 61 დანარჩენ ტერიტორიაზე |
| ვანუატუ | ევრო | 34 | - | 65 |
| ვენესუელა | აშშ დოლარი | 39 | 27 | 103 |
| ვიეტნამი | აშშ დოლარი | 29 | 20 | 70 |
| ზამბია | აშშ დოლარი | 32 | 22 | 87 |
| ზიმბაბვე | აშშ დოლარი | 40 | 28 | 70 |
| თურქეთი | აშშ დოლარი | 43 | 30 | 81 |
| თურქმენეთი | აშშ დოლარი | 35 | 25 | 52 |
| იამაიკა | აშშ დოლარი | 34 | 24 | 125 |
| იაპონია | იაპონური იენა | 12150 | 8500 | 21500 |
| იემენი | ევრო | 42 | 29 | 38 |
| ინდოეთი | აშშ დოლარი | 30 | 21 | 124 |
| ინდონეზია | აშშ დოლარი | 31 | 22 | 52 |
| იორდანია | აშშ დოლარი | 34 | 24 | 102 |
| ირანი | აშშ დოლარი | 24 | 17 | 62 |
| ირლანდია | ევრო | 32 | 23 | 150 |
| ისლანდია | აშშ დოლარი | 39 | 27 | 185 |
| ისრაელი | აშშ დოლარი | 49 | 34 | 117 |
| იტალია | ევრო | 45 | 32 | 102 |
| სერბია და ჩერნოგორია | აშშ დოლარი | 44 | 31 | 100 ბელგრადში,49 დანარჩენ ტერიტორიაზე |
| კაბო ვერდე | აშშ დოლარი | 34 | 24 | 50 |
| კაიმანის კუნძულები | აშშ დოლარი | 43 | - | 85 |
| კამბოჯა | აშშ დოლარი | 31 | 22 | 65 |
| კანადა | აშშ დოლარი | 56 | 39 | 135 |
| კატარი | აშშ დოლარი | 41 | 29 | 95 |
| კენია | აშშ დოლარი | 28 | 20 | 124 |
| კვიპროსი | კვიპროსული ფრანკი | 49 | 34 | 195 |
| კოლუმბია | აშშ დოლარი | 31 | 22 | 59 |
| კომორის კუნძულები | აშშ დოლარი | 35 | 25 | 34 |
| კონგო | ევრო | 41 | 29 | 38 |
| კონგოს დემოკრატიული რესპუბლიკა | აშშ დოლარი | 44 | 31 | 38 |
| კორეის სახალხო დემოკრატიული რესპუბლიკა | აშშ დოლარი | 32 | 22 | 96 |
| კოსტა-რიკა | აშშ დოლარი | 29 | 20 | 60 |
| კოტ დიუვარი | ევრო | 42 | 29 | 98 |
| კუბა | აშშ დოლარი | 32 | 22 | 70 |
| ლაოსი | აშშ დოლარი | 33 | 23 | 75 |
| ლატვია | აშშ დოლარი | 35 | 30 | 121 რიგაში,62 დანარჩენ ტერიტორიაზე |
| ლესოტო | აშშ დოლარი | 32 | 22 | 61 |
| ლიბანი | აშშ დოლარი | 25 | 18 | 65 |
| ლიბერია | აშშ დოლარი | 43 | 30 | 39 |
| ლიბია | აშშ დოლარი | 24 | 17 | 54 |
| ლიტვა | აშშ დოლარი | 35 | 30 | 142 ვილნიუსში,91 დანარჩენ ტერიტორიაზე |
| ლიხტენშტეინი | შვეიცარული ფრანკი | 56 | - | 65 |
| ლუქსემბურგი | ევრო | 38 | 27 | 102 |
| მადაგასკარი | აშშ დოლარი | 39 | 27 | 70 |
| მავრიკია | აშშ დოლარი | 30 | - | 75 |
| მავრიტანია | აშშ დოლარი | 37 | - | 35 |
| მაკაო | აშშ დოლარი | 28 | - | 53 |
| მაკედონია | აშშ დოლარი | 44 | 31 | 117 |
| მალავი | აშშ დოლარი | 29 | 20 | 44 |
| მალაიზია | მალაიზიური რინგიტი | 69 | 48 | 200 |
| მალდივი | აშშ დოლარი | 23 | 16 | 25 |
| მალი | ევრო | 34 | 24 | 60 |
| მალტა | ევრო | 45 | 32 | 110 |
| მაროკო | ევრო | 36 | 25 | 50 |
| მექსიკა | აშშ დოლარი | 29 | 20 | 102 |
| მიანმა | ევრო | 32 | 22 | 45 |
| მოზამბიკი | აშშ დოლარი | 37 | 26 | 45 |
| მოლდოვა | აშშ დოლარი | 35 | 25 | 109 კიშინიოვში,32 დანარჩენ ტერიტორიაზე |
| მონაკო | ევრო | 38 | - | 121 |
| მონღოლეთი | აშშ დოლარი | 34 | 24 | 39 |
| ნამიბია | აშშ დოლარი | 41 | 29 | 43 |
| ნეპალი | აშშ დოლარი | 24 | 17 | 45 |
| ნიგერი | ევრო | 33 | 24 | 60 |
| ნიგერია | აშშ დოლარი | 44 | 31 | 92 |
| ნიდერლანდები | ევრო | 41 | 29 | 125 |
| ნიკარაგუა | აშშ დოლარი | 33 | 23 | 55 |
| ნორვეგია | ნორვეგიული კრონა  | 252 | 176 | 1013 |
| ომანი | აშშ დოლარი | 39 | 27 | 85 |
| პაკისტანი | აშშ დოლარი | 34 | 24 | 50 |
| პალაუს კუნძულები | აშშ დოლარი | 29 | - | 50 |
| პანამა | აშშ დოლარი | 35 | 25 | 93 |
| პაპუა-ახალი გვინეა | აშშ დოლარი | 36 | 25 | 95 |
| პარაგვაი | აშშ დოლარი | 27 | - | 80 |
| პერუ | აშშ დოლარი | 31 | 21 | 85 |
| პოლონეთი | აშშ დოლარი | 35 | 25 | 115 |
| პორტუგალია | ევრო | 34 | 24 | 127 |
| პუერტო-რიკო | აშშ დოლარი | 32 | - | 120 |
| რუანდა | აშშ დოლარი | 37 | 26 | 75 |
| რუმინეთი | აშშ დოლარი | 37 | 26 | 118 |
| რუსეთის ფედერაცია | აშშ დოლარი | 50 მოსკოვსა და სანქტ-პეტერბურგში, 35 დანარჩენ ტერიტორიაზე  | 35 მოსკოვსა და სანქტ-პეტერბურგში, 25 დანარჩენ ტერიტორიაზე | 233 მოსკოვსა და სანქტ-პეტერბურგში, 77 დანარჩენ ტერიტორიაზე |
| საბერძნეთი | ევრო | 39 | 28 | 98 |
| სალვადორი | აშშ დოლარი | 28 | - | 46 |
| სამოა | აშშ დოლარი | 27 | - | 52 |
| სამხრეთ აფრიკის რესპუბლიკა | აშშ დოლარი | 41 | 29 | 79 |
| სამხრეთ კორეა | აშშ დოლარი | 54 | 38 | 137 |
| სან-მარინო | ევრო | 24 | - | 81 |
| სან-ტომე და პრინსიპი | აშშ დოლარი | 34 | 24 | 50 |
| საუდის არაბეთი | აშშ დოლარი | 51 | 35 | 75 |
| საფრანგეთი | ევრო | 56 | 40 | 134 პარიზში,97 დანარჩენ ტერიტორიაზე |
| საფრანგეთის ზღვისიქითა ტერიტორია | ევრო | 38 | - | 84 |
| სეიშელის კუნძულები | ევრო | 47 | 33 | 128 |
| სენეგალი | ევრო | 38 | 27 | 65 |
| სენტ-ლუსია | აშშ დოლარი | 32 | 22 | 133 |
| სვაზილენდი | აშშ დოლარი | 27 | - | 83 |
| სიერა-ლეონე | აშშ დოლარი | 33 | 23 | 31 |
| სინგაპური | სინგაპურული დოლარი | 64 | 45 | 288 |
| სირია | აშშ დოლარი | 34 | 24 | 61 |
| სლოვაკეთი | აშშ დოლარი | 24 | 17 | 89 |
| სლოვენია | აშშ დოლარი | 44 | 31 | 80 |
| სომალი | აშშ დოლარი | 39 | 27 | 25 |
| სომხეთი | აშშ დოლარი | 35 | 25 | 105 ერევანში,53 დანარჩენ ტერიტორიაზე |
| სუდანი | შვეიცარული ფრანკი | 60 | 42 | 125 |
| სურინამი | აშშ დოლარი | 51 | 36 | 90 |
| ტაივანი | აშშ დოლარი | 28 | 20 | 120 |
| ტაილანდი | შვეიცარული ფრანკი | 61 | 43 | 115 |
| ტანზანია | აშშ დოლარი | 39 | 27 | 75 |
| ტაჯიკეთი | აშშ დოლარი | 35 | 25 | 67 დუშანბეში, 15 დანარჩენ ტერიტორიაზე |
| ტოგო | ევრო | 36 | 25 | 34 |
| ტონგა | აშშ დოლარი | 27 | - | 78 |
| ტრინიდადი და ტაბაგო | აშშ დოლარი | 34 | - | 135 |
| ტუნისი | ინგლისური გირვანქა სტერლინგი | 24 | 17 | 35 |
| უგანდა | აშშ დოლარი | 36 | 25 | 75 |
| უზბეკეთი | აშშ დოლარი | 35 | 25 | 100 ტაშკენტში,60 დანარჩენ ტერიტორიაზე |
| უკრაინა | აშშ დოლარი | 35 | 25 | 185 კიევში,82 დანარჩენ ტერიტორიაზე |
| უნგრეთი | აშშ დოლარი | 27 | 19 | 165 |
| ურუგვაი | აშშ დოლარი | 27 | 19 | 44 |
| ფილიპინები | აშშ დოლარი | 28 | 20 | 105 |
| ფინეთი | ევრო | 39 | 27 | 110 |
| ფიჯი | აშშ დოლარი | 27 | - | 58 |
| ქუვეითი | ქუვეითური დინარი | 8 | 6 | 45 |
| ყაზახეთი | აშშ დოლარი | 40 | 28 | 160 ალმა-ათასა და ასტანაში,45 დანარჩენ ტერიტორიაზე |
| ყირგიზეთი | აშშ დოლარი | 35 | 25 | 189 ბიშკეკში,55 დანარჩენ ტერიტორიაზე |
| შვეიცარია | შვეიცარული ფრანკი | 80 | 56 | 191 |
| შვედეთი | შვედური კრონა | 310 | 220 | 750 |
| შრი-ლანკა | შვეიცარული ფრანკი | 49 | 34 | 95 |
| ჩადი | ევრო | 40 | 13 | 65 |
| ჩეხეთი | აშშ დოლარი | 35 | 25 | 165 |
| ჩილე | აშშ დოლარი | 28 | 20 | 91 |
| ჩინეთი | აშშ დოლარი | 30 | 20 | 131 |
| ცენტრალური აფრიკის რესპუბლიკა | ევრო | 44 | 31 | 70 |
| ხორვატია | აშშ დოლარი  | 44 | 31 | 154 ზაგრებში,60 დანარჩენ ტერიტორიაზე |
| ჰაიტი | აშშ დოლარი | 34 | - | 60 |
| ჰონდურასი | აშშ დოლარი | 31 | - | 57 |

დანართი N2 ამოღებულია *(29.12.2008 N 956)*

დანართიN3 *(29.12.2008 N 956)*

**საქართველოს პარლამენტის წევრებისა და პარლამენტის აპარატის თანამშრომლების ქვეყნის ფარგლებს გარეთ სამსახურებრივი მივლინებისას სადღეღამისო ნორმის დანამატი**

|  |  |  |
| --- | --- | --- |
| N | მოსამსახურეთა თანამდებობრივი დასახელება | სადღეღამისო ნორმაზე დანამატის ოდენობა პროცენტობით |
| 1 | პარლამენტის თავმჯდომარე | 100 |
| 2 | პარლამენტის თავმჯდომარის პირველი მოადგილე | 90 |
| 3 | პარლამენტის თავმჯდომარის მოადგილე | 80 |
| 4 | პარლამენტის კომიტეტის თავმჯდომარე, საპარლამენტო ფრაქციის თავმჯდომარე, უმრავლესობისა და უმცირესობის ლიდერები, საგამოძიებო და სხვა დროებითი კომისიების თავმჯდომარეები | 50 |
| 5 | საპარლამენტო დელეგაციის თავმჯდომარე | 50 |
| 6 | პარლამენტის კომიტეტის თავმჯდომარის პირველი მოადგილე და მოადგილე, საპარლამენტო ფრაქციის თავმჯდომარის მოადგილე, უმრავლესობისა და უმცირესობის ლიდერთა მოადგილეები და მდივნები, საპარლამენტო ფრაქციის მდივანი, საგამოძიებო და სხვა დროებითი კომისიების თავმჯდომარეთა მოადგილეები და მდივნები, პარლამენტის წევრი, პარლამენტის აპარატის უფროსი | 45 |
| 7 | პარლამენტის აპარატის უფროსის მოადგილე, პარლამენტის აპარატის დეპარტამენტის უფროსი, პარლამენტის თავმჯდომარის კაბინეტის უფროსი, საბიუჯეტო ოფისის უფროსი, მანდატურთუხუცესი | 40 |
| 8 | პარლამენტის თავმჯდომარის კაბინეტის უფროსის მოადგილე, კომიტეტის აპარატის უფროსი, პარლამენტის თავმჯდომარის თანაშემწე, მთავარი ბუღალტერი, სასწავლო ცენტრის უფროსი, პარლამენტის თავმჯდომარის პირველი მოადგილისა და მოადგილის სამდივნოთა უფროსები, პარლამენტის აპარატის უფროსის სამდივნოს უფროსი, განყოფილების უფროსი | 35 |

**შენიშვნები:**

1. საპარლამენტო დელეგაცია არის ის დელეგაცია, რომელსაც მიენიჭა საქართველოს პარლამენტის სახელით გამოსვლის უფლება.

2. საქართველოს პარლამენტის წევრს და პარლამენტის აპარატის საჯარო მოსამსახურეს (ერთზე მეტი თანამდებობის დაკავების შემთხვევაში) უფლება აქვთ მიიღონ დანართიN3-ით გათვალისწინებული სადღეღამისო ნორმის მხოლოდ ერთი, უფრო მაღალი დანამატი.

3. საქართველოს პარლამენტის თავმჯდომარის, საქართველოს პარლამენტის თავმჯდომარის პირველი მოადგილის მივლინების პირველ სამ დღეზე (თითოეულ ქვეყანაში) სადღეღამისო ნორმის დანამატი (თითოეულ დღეზე) განისაზღვროს შემდეგი ოდენობით: *(8.11.2011 N 564)*

ა) საქართველოს პარლამენტის თავმჯდომარისათვის – 230 ევროს ეკვივალენტით შესაბამის ვალუტაში;

ბ) საქართველოს პარლამენტის თავმჯდომარის პირველი მოადგილისათვის – 200 ევროს ეკვივალენტით შესაბამის ვალუტაში.

4. საქართველოს პარლამენტის თავმჯდომარეს, პარლამენტის თავმჯდომარის პირველ მოადგილესა და მოადგილეს, უმრავლესობისა და უმცირესობის ლიდერებს, კომიტეტის თავმჯდომარეს, საპარლამენტო ფრაქციის თავმჯდომარეს, საპარლამენტო დელეგაციის თავმჯდომარესა და საპარლამენტო დელეგაციის წევრს სასტუმროში დაქირავებული ნომრის ღირებულება აუნაზღაურდებათ ფაქტობრივად გაწეული ხარჯების დამადასტურებელი საბუთების შესაბამისად.

5. საქართველოს პარლამენტის თავმჯდომარეს, საქართველოს პარლამენტის თავმჯდომარის პირველ მოადგილესა და საქართველოს პარლამენტის თავმჯდომარის გადაწყვეტილებით საპარლამენტო დელეგაციების წევრებს ქვეყნის ფარგლებს გარეთ სამსახურებრივი მივლინებისას მგზავრობის ხარჯები აუნაზღაურდებათ ფაქტობრივად გაწეული ხარჯების დამადასტურებელი საბუთების შესაბამისად.

 6. საქართველოს პარლამენტის თავმჯდომარესა და პარლამენტის თავმჯდომარის პირველ მოადგილეს ქვეყნის ფარგლებს გარეთ სამსახურებრივი მივლინებისას კავშირგაბმულობის ხარჯები აუნაზღაურდებათ ფაქტობრივად გაწეული ხარჯების დამადასტურებელი საბუთების შესაბამისად.

 დანართი N4 ამოღებულია *(18.04.2012 N 119)*

დანართი N5 *(18.10.2007 N 1156)*

**საქართველოს საკონსტიტუციო სასამართლოს წევრთა ქვეყნის ფარგლებს გარეთ სამსახურებრივი მივლინებისას სადღეღამისო ნორმის დანამატი:**

|  |  |  |
| --- | --- | --- |
|  N | მოსამსახურეთა თანამდებობრივი დასახელება | სადღეღამისო ნორმაზე დანამატის ოდენობაპროცენტებით |
|  1 | საქართველოს საკონსტიტუციო სასამართლოს თავმჯდომარე | 100  |
|  2 | საქართველოს საკონსტიტუციო სასამართლოს თავმჯდომარის მოადგილე | 85 |
|  3 | საქართველოს საკონსტიტუციო სასამართლოს წევრი | 80 |

 **შენიშვნა:**

 1. თუ მივლინების ხანგრძლივობა 3 დღეზე ნაკლებია ან 3 დღეა:

 ა) საქართველოს საკონსტიტუციო სასამართლოს თავმჯდომარის სადღეღამისო ნორმის დანამატი განისაზღვროს 280 აშშ დოლარის ეკვივალენტით შესაბამისი ვალუტით;

 ბ) საქართველოს საკონსტიტუციო სასამართლოს თავმჯდომარის მოადგილეებისა და წევრების სადღეღამისო ნორმის დანამატი განისაზღვროს 130 აშშ დოლარის ეკვივალენტით შესაბამისი ვალუტით.

 2. საქართველოს საკონსტიტუციო სასამართლოს თავმჯდომარეს მის მოადგილეებს და საქართველოს საკონსტიტუციო სასამართლოს წევრებს ქვეყნის ფარგლებს გარეთ სამსახურებრივი მივლინებისას მგზავრობისა და სასტუმროში დაქირავებული ნომრის ღირებულება აუნაზღაურდებათ ფაქტობრივად გაწეული ხარჯების დამადასტურებელი საბუთების მიხედვით, წლიური საბიუჯეტო კანონით საქართველოს საკონსტიტუციო სასამართლოსთვის დამტკიცებული ასიგნებების ფარგლებში.

3. საქართველოს საკონისტიტუციო სასამართლოს თავმჯდომარეს აუნაზღაურდება ქვეყნის ფარგლებს გარეთ სამსახურებრივ მივლინებასთან დაკავშირებული კავშირგაბმულობის, ტრანსპორტის დაქირავებისა და წარმომადგენლობითი ხარჯები, წლიური საბიუჯეტო კანონით საქართველოს საკონსტიტუციო სასამართლოსათვის დამტკიცებული ასიგნებების ფარგლებში. *(24.07.2009 N 480)*